CELEX: 32017D2078
Language: hu
Date: 2017-11-10 00:00:00
Title: A Bizottság (EU) 2017/2078 végrehajtási határozata (2017. november 10.) az élesztő-béta-glükánoknak a 258/97/EK európai parlamenti és tanácsi rendelet szerinti új élelmiszer-összetevőként való kiterjesztett felhasználása engedélyezéséről (az értesítés a C(2017) 7391. számú dokumentummal történt)

14.11.2017   
               
               
                  HU
               
               
                  Az Európai Unió Hivatalos Lapja
               
               
                  L 295/77
               
            A BIZOTTSÁG (EU) 2017/2078 VÉGREHAJTÁSI HATÁROZATA
      (2017. november 10.)
      az élesztő-béta-glükánoknak a 258/97/EK európai parlamenti és tanácsi rendelet szerinti új élelmiszer-összetevőként való kiterjesztett felhasználása engedélyezéséről
      
         
            (az értesítés a C(2017) 7391. számú dokumentummal történt)
         
      
      (Csak az angol nyelvű szöveg hiteles)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
      mivel:
      
                  (1)
               
               
                  A 2011/762/EU bizottsági végrehajtási határozat (2) a 258/97/EK rendelettel összhangban engedélyezte az élesztő-béta-glükánok új élelmiszer-összetevőként bizonyos élelmiszerekben, köztük italokban, valamint étrend-kiegészítőkben, speciális gyógyászati célra szánt élelmiszerekben és a testtömeg-szabályozás céljára szolgáló, teljes napi étrendet helyettesítő élelmiszerekben történő felhasználását.
               
            
                  (2)
               
               
                  2016. április 25-én a Leiber GmbH vállalat kérelmet nyújtott be Írország illetékes hatóságához az élesztő-béta-glükánok új élelmiszer-összetevőként való felhasználási módjainak és szintjeinek kiterjesztése iránt. A kérelmező különösen az élesztő-béta-glükánok további élelmiszer-kategóriákra történő kiterjesztését, valamint az élesztő-béta-glükánoknak a 2011/762/EU végrehajtási határozattal már engedélyezett élelmiszer-kategóriák tekintetében megállapított napi maximális felhasználási szintjei megemelését kérte.
               
            
                  (3)
               
               
                  2016. november 7-én Írország illetékes hatósága közzétette elsődleges értékelő jelentését. E jelentésben arra a következtetésre jutott, hogy az élesztő-béta-glükánok felhasználásának és javasolt maximális felhasználási szintjeinek kiterjesztése megfelel a 258/97/EK rendelet 3. cikkének (1) bekezdésében az új élelmiszerek vonatkozásában megállapított kritériumoknak.
               
            
                  (4)
               
               
                  A Bizottság az elsődleges értékelési jelentést 2016. november 15-én továbbította a többi tagállam számára.
               
            
                  (5)
               
               
                  A 258/97/EK rendelet 6. cikke (4) bekezdésének első albekezdésében megállapított 60 napos időszakon belül több tagállam is indokolt kifogással élt. A kérelmező következésképpen az élelmiszer-kategóriák és a javasolt felhasználási szintek vonatkozásában módosította a kérelmet. E változtatás és a kérelmező által nyújtott kiegészítő információk eloszlatták az említett aggályokat a tagállamok és a Bizottság megelégedésére.
               
            
                  (6)
               
               
                  A 2002/46/EK európai parlamenti és tanácsi irányelv (3) meghatározza az étrend-kiegészítőkre vonatkozó követelményeket. Az 1925/2006/EK európai parlamenti és tanácsi rendelet (4) meghatározza a vitaminok, ásványi anyagok és bizonyos egyéb anyagok élelmiszerekhez történő hozzáadására vonatkozó követelményeket. Az Európai Parlament és a Tanács 609/2013/EU rendelet (5) meghatározza a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekre vonatkozó általános és tájékoztatási követelményeket. Ezek a jogszabályok az élesztő-béta-glükánokra is alkalmazhatók. Ezért az élesztő-béta-glükánokat engedélyezni kell az említett jogszabályokban, illetve a 258/97/EK rendelettel párhuzamosan alkalmazandó bármely egyéb jogszabályban megállapított követelmények sérelme nélkül.
               
            
                  (7)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      A 2002/46/EK irányelvben, az 1925/2006/EK rendeletben és a 609/2013/EU rendeletben megállapított különleges rendelkezések sérelme nélkül az e határozat I. mellékletében meghatározott (Saccharomyces cerevisiae) élesztő-béta-glükánok forgalomba hozhatók az Unióban új élelmiszer-összetevőként az e határozat II. mellékletben meghatározott felhasználási célokra és az ugyanott megállapított maximális szinteken.
      2. cikk
      Az e határozattal engedélyezett (Saccharomyces cerevisiae) élesztő-béta-glükánok megjelölése az élelmiszerek címkéjén: „(Saccharomyces cerevisiae) élesztő-béta-glükánok”.
      3. cikk
      E határozat címzettje a Leiber GmbH, Hafenstraße 24, 49565 Bramsche, Németország
      
         Kelt Brüsszelben, 2017. november 10-én.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 43., 1997.2.14., 1. o.
      
      
         (2)  A Bizottság 2011/762/EU végrehajtási határozata (2011. november 24.) az élesztő-béta-glükánoknak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (HL L 313., 2011.11.26., 41. o.).
      
         (3)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
      
         (4)  Az Európai Parlament és a Tanács 1925/2006/EK rendelete (2006. december 20.) a vitaminok, ásványi anyagok és bizonyos egyéb anyagok élelmiszerekhez történő hozzáadásáról (HL L 404., 2006.12.30., 26. o.).
      
         (5)  Az Európai Parlament és a Tanács 609/2013/EU rendelete (2013. június 12.) a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről (HL L 181., 2013.6.12., 35. o.).
      
         I. MELLÉKLET
         
            A (SACCHAROMYCES CEREVISIAE) ÉLESZTŐ-BÉTA-GLÜKÁNOK RÉSZLETES LEÍRÁSA
         
         
            Leírás
         
         A béta-glükánok összetett, nagy molekulatömegű (100–200 kDa) poliszacharidok, amelyek számos élesztőgomba és gabona sejtfalában megtalálhatók. Az „élesztő-béta-glükánok” kémiai neve (1-3), (1-6)-β-D-glükán.
         A béta-glükánok egy β-1,6-kötésű elágazásokat tartalmazó, β-1,3-kötésű glükózláncokból álló alapvázból állnak, amelyekhez β-1,4-kötésű kitinmolekulák és mannoproteinek kapcsolódnak.
         Ez az új élelmiszer a Saccharomyces cerevisiae élesztőből izolált, nagy tisztaságú (1,3)-(1,6)-β-D-glükán, amely vízben nem oldódik, azonban több folyékony mátrixban is diszpergálódik.
         
            A (Saccharomyces cerevisiae) élesztő-béta-glükánok részletes leírása
         
         
                     Paraméter
                  
                  
                     Specifikációs értékek
                  
               
                     
                        Oldhatóság
                     
                  
                  
                     
                        Vízben nem oldódik, azonban több folyékony mátrixban is diszpergálódik
                     
                  
               
                     Kémiai adatok
                  
               
                     (1,3)-(1,6)-β-D-glükán
                  
                  
                     > 80 %
                  
               
                     Hamu
                  
                  
                     < 2 %
                  
               
                     Nedvesség
                  
                  
                     < 6 %
                  
               
                     Fehérjetartalom
                  
                  
                     < 4 %
                  
               
                     Összes zsír
                  
                  
                     < 3 %
                  
               
                     Mikrobiológiai adatok
                  
               
                     Összcsíraszám
                  
                  
                     < 1 000  CFU/g
                  
               
                     Entero-bacteriaceae
                  
                  
                     < 100 CFU/g
                  
               
                     Összes coliform:
                  
                  
                     < 10 CFU/g
                  
               
                     Élesztő
                  
                  
                     < 25 CFU/g
                  
               
                     Penész:
                  
                  
                     < 25 CFU/g
                  
               
                     
                        Salmonella spp.
                  
                  
                     25 g-ban nem mutatható ki
                  
               
                     
                        Escherichia coli
                     
                  
                  
                     1 g-ban nem mutatható ki
                  
               
                     
                        Bacillus cereus
                     
                  
                  
                     < 100 CFU/g
                  
               
                     
                        Staphylococcus aureus
                     
                  
                  
                     1 g-ban nem mutatható ki
                  
               
                     Nehézfémek
                  
               
                     Ólom
                  
                  
                     < 0,2 mg/g
                  
               
                     Arzén
                  
                  
                     < 0,2 mg/g
                  
               
                     Higany
                  
                  
                     < 0,1 mg/g
                  
               
                     Kadmium
                  
                  
                     < 0,1 mg/g
                  
               
      
         II. MELLÉKLET
         
            A (SACCHAROMYCES CEREVISIAE) ÉLESZTŐ-BÉTA-GLÜKÁNOK ENGEDÉLYEZETT FELHASZNÁLÁSAI
         
         
                     Élelmiszer-kategória
                  
                  
                     Az élesztő-béta-glükánok maximális felhasználási szintjei
                  
               
                     A 2002/46/EK irányelvben meghatározott étrend-kiegészítők, kivéve a csecsemőknek és kisgyermekeknek készült étrend-kiegészítőket
                  
                  
                     1,275 g/nap 12 évnél idősebb gyermekeknél és felnőtteknél
                     0,675 g/nap 12 évnél fiatalabb gyermekeknél
                  
               
                     A 609/2013/EU rendeletben meghatározott teljes napi étrendet helyettesítő élelmiszerek
                  
                  
                     1,275 g/nap
                  
               
                     A 609/2013/EU rendeletben meghatározott speciális gyógyászati célra szánt élelmiszerek a csecsemők és kisgyermekek számára készült speciális gyógyászati célra szánt élelmiszerek kivételével
                  
                  
                     1,275 g/nap
                  
               
                     Gyümölcs- és/vagy zöldséglevekből készült italok, beleértve a koncentrátumokat és a porított leveket
                  
                  
                     1,3 g/kg
                  
               
                     Gyümölcsízű italok
                  
                  
                     0,8 g/kg
                  
               
                     Kakaópor kakaós italok készítésére
                  
                  
                     38,3 g/kg (por)
                  
               
                     Gabonaszeletek
                  
                  
                     6 g/kg
                  
               
                     Reggeli gabonapelyhek
                  
                  
                     15,3 g/kg
                  
               
                     Teljes kiőrlésű és magas rosttartalmú, instant, meleg reggelizőpelyhek
                  
                  
                     1,5 g/kg
                  
               
                     „Cookie” (édes aprósütemény) típusú kekszek
                  
                  
                     2,2 g/kg
                  
               
                     „Cracker” (sós aprósütemény) típusú kekszek
                  
                  
                     6,7 g/kg
                  
               
                     Tejalapú italok
                  
                  
                     3,8 g/kg
                  
               
                     Fermentált tejtermékek
                  
                  
                     3,8 g/kg
                  
               
                     Tejtermék-analógok
                  
                  
                     3,8 g/kg
                  
               
                     Egyéb italok
                  
                  
                     0,8 g/kg (fogyasztásra kész ital)
                  
               
                     Szárított tej/tejpor
                  
                  
                     25,5 g/kg
                  
               
                     Levesek és leveskeverékek
                  
                  
                     0,9 g/kg (fogyasztásra kész)
                     1,8 g/kg (kondenzált)
                     6,3 g/kg (por)
                  
               
                     Csokoládé és édességek
                  
                  
                     4 g/kg
                  
               
                     Proteinszeletek és -porok
                  
                  
                     19,1 g/kg
                  
               
                     Dzsem, lekvár és más kenhető gyümölcskészítmények
                  
                  
                     11,3 g/kg